open-index/open-wikipedia-markdown huggingface dataset:
বাক্সবাদাম

**বাক্সবাদাম** বা **জংলিবাদাম**, (), (বৈজ্ঞানিক নাম: *Sterculia foetida*) হচ্ছে নরম কাষ্ঠল বৃক্ষ যেটি ১১৫ ফুট পর্যন্ত লম্বা হতে পারে। ১৭৫৩ সালে কার্ল লিনিয়াস এই প্রজাতির বিবরণ দেন।

## বিবরণ
বাক্সবাদামের গঠন শিমুলের মতো। এদের পাতা করতলাকার-যৌগিক এবং শাখাবিন্যাস ভূসমান্তরালে হয়। এদের ছায়া হয় বেশি। বসন্তের প্রারম্ভেই বাক্সবাদামের শাখায় ফুল জন্মে। ফুলের পাপড়ি থাকে না। বৃন্তের বর্ণ লাল-হলুদ ও বেগুনিতে মেশানো হয়। ফল গুচ্ছবদ্ধ। একগুচ্ছে ৫ থেকে ২০টি ফলও দেখা যেতে পারে। কাঁচা ফল সবুজ বর্ণের। পাকলে রক্তিম বর্ণ ধারণ করে। ভাজা বীজ চিনাবাদামের স্বাদের সমতুল্য। কাঁচা বীজ বমির সৃষ্টি করে। বাকল থেকে দড়ির আঁশ পাওয়া যায়। বীজ থেকে তেলও হয়ে থাকে। প্রতিটি বাদামের ভেতরে  লম্বা ও কালো রঙের ১০ থেকে ১৫টি বীজ পাওয়া যায়।

## তথ্যসূত্র

বিষয়শ্রেণী:চীনের উদ্ভিদ
বিষয়শ্রেণী:ইন্দো-চীনের উদ্ভিদকুল
বিষয়শ্রেণী:মালয়েশিয়ার উদ্ভিদ
বিষয়শ্রেণী:ঘানার উদ্ভিদকুল
বিষয়শ্রেণী:হাওয়াইয়ের উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:মোজাম্বিকের উদ্ভিদকুল
বিষয়শ্রেণী:টোগোর উদ্ভিদকুল
বিষয়শ্রেণী:ভারতের উদ্ভিদ
বিষয়শ্রেণী:ঘানার উদ্ভিদ
বিষয়শ্রেণী:জৈব জ্বালানি
জুম্মন লুসাই

**জুম্মন লুসাই** বাংলাদেশের একজন বিখ্যাত হকি খেলোয়াড়।

## প্রাথমিক জীবন
তিনি সিলেটে জন্মগ্রহণ করেন।

## কর্মজীবন
১৯৭৮ সালে বাংলাদেশ পুলিশের হয়ে নিজের খেলোয়াড়ি জীবন শুরু করেন তিনি। বাংলাদেশ হকি জাতীয় দলের হয়ে তিনি প্রায় দশ বছর খেলেন। জুম্মন ১৯৮২ থেকে ১৯৮৯ সাল পর্যন্ত জাতীয় দলের রক্ষণভাগের হয়ে খেলেন। তিনি বাংলাদেশের একমাত্র হকি খেলোয়াড়, যিনি বিশ্ব একাদশের হয়ে খেলার গৌরব অর্জন করেন।

১৯৮৫ সালে এশিয়া কাপে ইরানের বিপক্ষে খেলায় হ্যাট্রিক করেন। ১৯৮২ সালে দিল্লিতে অনুষ্ঠিত ৯ম এশিয়ান গেমসে অংশ নেন জুম্মন। ১৯৮৫ সালে ঢাকায় দ্বিতীয় এশিয়া কাপ, ১৯৮৬ সালে সিউলের ১০ম এশিয়ান গেমস ও ১৯৮৯ সালে দিল্লিতে তৃতীয় এশিয়া কাপে খেলেন তিনি। ১৯৮৯ সালে দিল্লিতে এশিয়া কাপে অংশগ্রহণ করে আন্তর্জাতিক ক্যারিয়ার শেষ করেন তিনি।

এছাড়া তিনি আবাহনীর কোচের দায়িত্বও পালন করছিলেন।

তিনি ঢাকার সর্বোচ্চ লীগে নিয়মিত ফুটবল খেলতে।

## পারিবারিক জীবন
## সম্মাননা
২০১১ সালে জাতীয় পর্যায়ে ক্রীড়া ক্ষেত্রে অসাধারণ অবদানের জন্য জাতীয় ক্রীড়া পুরস্কারে ভূষিত হন।

## মৃত্যু
আবাহনী ক্লাব প্রাঙ্গণে ১৬ জানুয়ারি মস্তিষ্কের রক্তক্ষরণে আক্রান্ত হন। এরপর তাকে বাংলাদেশ মেডিকেল হাসপাতালে নিয়ে যাওয়া হয়, অবস্থার অবনতি হলে তাকে স্থানান্তর করা হয় বঙ্গবন্ধু শেখ মুজিব মেডিকেল বিশ্ববিদ্যালয়ের নিবিড় পরিচর্যাকেন্দ্রে (আইসিইউ)। কৃত্রিম শ্বাস-প্রশ্বাসের মাধ্যমে বাঁচিয়ে রাখা হয়েছিল তাকে। ১৮ জানুয়ারি ২০১৫ তারিখে সেখানেই মৃত্যুবরণ করেন জুম্মন লুসাই।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশী পুরুষ ফিল্ড হকি খেলোয়াড়
লি বিয়ং চল

**লি বিয়ং চল** ইউরিংয়ের এক ধনাঢ্য পরিবারে জন্মগ্রহণ করেছিলেন। তিনি দক্ষিণ কোরিয়ার সবচেয়ে সফল ব্যবসায়ী। তাঁর প্রতিষ্ঠিত স্যামসাং বর্তমানে দক্ষিণ কোরিয়ার সবচেয়ে বড় কোম্পানী।

## কর্মজীবন

তিনি টোকিওর ওয়াসেডা বিশ্ববিদ্যালয়ে পড়তে গিয়ছিলেন। কিন্তু তিনি পড়াশোনা শেষ করতে পারেননি। বাবার অকালপ্রয়াণে দ্রুত নেমে পড়তে হয় পরিবারিক ব্যবসায়। তাঁর ব্যবসায়িক জীবন শুরু হয় চালকল দিয়ে। ১৯৩৮ সালে ১ মার্চ লি ব্যবসার ধরন পাল্টান। দক্ষিণ কোরিয়ার দায়েগু শহরে প্রতিষ্ঠা করেন নতুন ব্যবসা প্রতিষ্ঠান **স্যামসাং ট্রেডিং কোম্পানি**। তখনকার লোগো থেকে জানা যায় **স্যামস্যাং** এর অর্থ তিন তারকা।

সেই সময় স্যামসাং এ কাজ করতেন ৪০ জন কর্মী। মুলত শহরের ভেতর মুদিখানার পণ্য পরিবহন করত স্যামস্যাং। সঙ্গে নিজেরা নুডুলস উৎপাদন করত। একপর্যায়ে লি দেশের বাইরে ব্যবসা প্রতিষ্ঠা করলেন। ১৯৪৭ সালে লি প্রতিষ্ঠানের কার্যালয় স্থানান্তর করার সিদ্ধান্ত নিলেন। স্যামসাং এর ঠিকানা হল সিউলে। বিশ্বযুদ্ধ আর কোরীয় যুদ্ধের যুদ্ধের কারণে লি সিউল ছাড়তে বাধ্য হন।
পুসানে গিয়ে শুরু করেন চিনি শোধানগারের ব্যবসা। তাঁর এই প্রতিষ্ঠানের নাম **চেল জেদাং**। যুদ্ধ শেষে চিনি শোধনাগারের ব্যবসা লব্ধ টাকা দিয়ে ১৯৫৪ সালে তিনি প্রতিষ্ঠা করেন কাপড়ের কল **চেল মোজিক**। এটি দক্ষিণ কোরিয়ার ইতিহাসে সবচেয়ে বড় পশমি কাপড়ের কল।

## হো আম পুরস্কার
১৯৯১ সাল হতে প্রচলিত **হো আম পুরস্কার** এর নামকরণ লি এর ছদ্মনাম থেকেই করা হয়েছে।

## তথ্যসূত্র


## বহিঃসংযোগ
* "হো আম পুরস্কার" এর ওয়েবসাইটে জীবনী
* স্যামসাং গ্রুপের ওয়েবসাইট

বিষয়শ্রেণী:১৯১০-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:স্যামসাংয়ের ব্যক্তি
বিষয়শ্রেণী:দক্ষিণ কোরীয় শিল্প সংগ্রাহক
বিষয়শ্রেণী:দক্ষিণ কোরীয় বৌদ্ধ
বিষয়শ্রেণী:দক্ষিণ কোরীয় প্রধান নির্বাহী
বিষয়শ্রেণী:দক্ষিণ কোরীয় কোম্পানি প্রতিষ্ঠাতা
বিষয়শ্রেণী:ওয়াসেদা বিশ্ববিদ্যালয়ের প্রাক্তন শিক্ষার্থী
স্পাইসজেট

**স্পাইসজেট** হল সান গ্রুপের মালিকানাধীন ভারতের একটি কম খরচের বিমান পরিবহন সংস্থা| এটা গার্হস্থ্য যাত্রীর ভাগ থেকে দেশের দ্বিতীয় বৃহত্তম বিমান পরিবহন সংস্থা।  এই বিমান পরিবহন সংস্থাটি বোয়িং ৭৩৭ নেক্সট জেনারেশন এবং বম্বারদিয়ার ড্যাশ ৮ কিউ ৪০০ বিমান ব্যবহার করে দৈনিক ৩৪০ এর অধিক ফ্লাইট পরিচালনা করে ৪১ টি ভারতীয় এবং ৮ টি আন্তর্জাতিক শহর নিয়ে মোট ৪৯ টি গন্তব্যস্থলে|

এই বিমান পরিবহন সংস্থাটি তাদের পরিসেবা ২০০৫ সালের মে মাসে শুরু করে| তাদের রেজিস্টার্ড অফিস তামিলনাড়ুর চেন্নাই এ এবং কর্পোরেট অফিস গুরগাঁও, হরিয়াণা তে অবস্থিত| স্পাইসজেট সুধু যাত্রী বর্গ অনুযায়ী তৈরি করা বিমানের পরিচালনা করে| যাত্রী পরিষেবার সঙ্গে স্পাইসজেট ওই একই বিমানে পণ্য পরিবহনের সুবিধা প্রদান করে|
## গন্তব্যস্থল

বর্তমানে স্পাইসজেট দৈনিক ৩৫০ টার ওপর বিমান পরিচালনা করে ৪৮ টি ভারতীয় এবং ১০ টি আন্তর্জাতিক গন্তব্যস্থলে| এরা বোয়িং ৭৩৭-৮০০ এবং বম্বারদিয়ার ড্যাশ ৮ কিউ ৪০০ নিয়ে নিজেদের বিমান সেবা পরিচালনা করে| ৫ বছর নিজেদের সেবা প্রদান করার পর, স্পাইসজেট কে এয়ারপোর্ট অথরিটি অফ ইন্ডিয়া, ২০১০ সালের ৭ ই সেপ্টেম্বর, আন্তর্জাতিক ফ্লাইট শুরু করার অনুমতি প্রদান করে| গোড়ার দিকে স্পাইসজেট দিল্লি থেকে কাঠমান্ডু এবং চেন্নাই থেকে কলম্বো তে বিমান সেবা শুরু করে| তাদের প্রথম আন্তর্জাতিক ফ্লাইট দিল্লি বিমানবন্দর থেকে ২০১০ সালে ৭ ই অক্টোবর ওরে|

## বহর

স্পাইসজেট তার প্রথম দৃঢ় আদেশ স্থাপন ২০০৫ সালের মার্চ মাসে ২০ টি নেক্সট জেনারেশন বোয়িং ৭৩৭-৮০০র  জন্য যার ডেলিভারির সময় ২০১০ অবধি নির্ধারিত ছিল| ২০১০ এর নভেম্বর মাসে আবার স্পাইসজেট ৩০ টা বোয়িং ৭৩৭-৮০০র জন্য আদেশ স্থাপন করে|

২০১৫ সালের জানুয়ারীর হিসাব অনুযায়ী স্পাইসজেটের কাছে নিম্নলিখিত বিমানের বহর আছে:




### বর্তমান বহর
বর্তমানে স্পাইসজেটের কাছে ২৩টি বোয়িং ৭৩৭-৮০০/৯০০ ই আর বিমানের সঙ্গে গোটা ১৫ টা বম্বারদিয়ার কিউ ৪০০ বিমানের বহর আছে|

## পুরস্কার এবং সফলতা
স্পাইসজেট কিছু উল্লেখযোগ্য পুরস্কার হলো -
* ইন্ডিয়া'স বেস্ট লো কস্ট এয়ারলাইন বি আউটলুক ট্রাভেলার (২০০৮, ২০১০, ২০১১ এবং ২০১২)
* ইন্ডিয়া’স ইন্টারন্যাশনাল লো কোস্ট ক্যরিয়ার অফ দি ইয়ার - ২০১২ বাই ট্রাভেল এজেন্টস এসোসিয়েশন অফ ইন্ডিয়া| (টিএএআই)
* ইন্ডিয়া’স মোস্ট আউটস্ট্যান্ডিং এয়ারলাইন এলসিসি -ডোমেস্টিক অ্যাওয়ার্ড, বাই ট্রাভেল এন্ড হসপিটালিটি| (২০১২)
* ওয়ার্ল্ড ট্রাভেল মার্কেট অ্যাওয়ার্ড ফর মাল্টি-চ্যানেল অ্যাপ্রোচ ইন ডিস্ট্রিবিউশন| ২০০৯
* ন্যাশনাল অ্যাওয়ার্ড (আই সি ডাব্লিউ এ আই) ফর এক্সেলেন্স ইন কস্ট ম্যানেজমেন্ট| ২০০৯
## আরও দেখুন
* এয়র ইন্ডিয়া রিজনাল
## তথ্যসূত্র

## বহিঃসংযোগ
* স্পাইসজেটের অফিসিয়াল ওয়েবসাইট 

বিষয়শ্রেণী:ভারতের বিমান পরিবহন সংস্থা
বিষয়শ্রেণী:২০০৫-এ প্রতিষ্ঠিত কোম্পানি
বিষয়শ্রেণী:২০০৫-এ হরিয়ানায় প্রতিষ্ঠিত
বিষয়শ্রেণী:২০০৫-এ প্রতিষ্ঠিত ভারতীয় কোম্পানি
বিষয়শ্রেণী:ভারতীয় মার্কা
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
ডোরেমন: অ্যা গ্রান্ডমাদার'স রিকালেকশন্স

হলো ২০০০ সালে নির্মিত ডোরেমনের সংক্ষিপ্ত চলচ্চিত্র। এটি ১১ই মার্চ, ২০০০ তারিখে জাপানে মুক্তি পায়।

## সূচনা
নবিতার মায়ের আংশিকভাবে ঘর পরিষ্কার করার পর নবিতা একটি পুরনো টেডি বিয়ার দেখতে পায়। সে তার মাকে এটি ছুড়ে ফেলতে না বলে। সেটি ছিল নমিতার ঠাকুমার দেওয়া একটি উপহার। তারপর নোবিতা ডোরেমন কে জোর করে এবং তার আগের সময়ে যেতে চায় যখন সে ছিল তিন বছরের আর তার ঠাকুরমা তখন বেঁচে ছিল।
## অভিনয়ে
*নোরিকো ওহারা - নোবিতা নোবি
*নোবুয়ো ওয়ামা - ডোরেমন
* আকিকো- নোবিতার দাদী

## তথ্যসূত্র

## বহিঃসংযোগ

বিষয়শ্রেণী:অ্যানিমে চলচ্চিত্র
বিষয়শ্রেণী:ডোরেমনের স্বল্পদৈর্ঘ্য চলচ্চিত্র
বিষয়শ্রেণী:টোকিওর পটভূমিতে চলচ্চিত্র
বিষয়শ্রেণী:জাপানি চলচ্চিত্র
বিষয়শ্রেণী:২০০০-এর অ্যানিমে চলচ্চিত্র
বিষয়শ্রেণী:ডোরেমনের চলচ্চিত্র
বিষয়শ্রেণী:অ্যানিমে স্বল্পদৈর্ঘ্য চলচ্চিত্র
ফ্রেডি কোলম্যান

**ফ্রেডি রবার্ট জন কোলম্যান** (জন্ম: ১৫ ডিসেম্বর, ১৯৯১) এডিনবরায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। ডানহাতি ব্যাটসম্যান **ফ্রেডি কোলম্যান** ইংল্যান্ডের কাউন্টি ক্রিকেটে ওয়ারউইকশায়ার দলের পক্ষে খেলছেন।

## খেলোয়াড়ী জীবন
কাউন্টির একাডেমি থেকে স্নাতক ডিগ্রী সম্পন্ন করে মার্চ, ২০১৩ সালে ওয়ারউইকশায়ার দলের পক্ষে চুক্তিবদ্ধ হন কোলম্যান। ৩০ জুন, ২০১৩ তারিখে কেনিয়ার বিপক্ষে একদিনের আন্তর্জাতিকে কোলম্যানের অভিষেক ঘটে।

## তথ্যসূত্র

## আরও দেখুন
* প্রিস্টন মমসেন
* স্কটল্যান্ড জাতীয় ক্রিকেট দল
* ২০১৫ ক্রিকেট বিশ্বকাপ দলসমূহ

## বহিঃসংযোগ
* 
* 

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:অক্সফোর্ড এমসিসিইউর ক্রিকেটার
ব্রাহ্মণবাড়িয়া সরকারি কলেজ

**ব্রাহ্মণবাড়িয়া সরকারি কলেজ** ব্রাহ্মণবাড়িয়ার একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। ব্রাহ্মণবাড়িয়া রেলস্টেশন হতে পূর্ব দিকে ২০০ গজ দূরে কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়-এর অধিভুক্ত।

## প্রতিষ্ঠার পটভূমি
১৯৩৯ সালে দ্বিতীয় বিশ্বযুদ্ধ শুরু হলে ব্রিটিশ সৈন্যরা ফেনী কলেজে অবস্থান নেয়। তখন কয়েক বছরের জন্য অস্থায়ীভাবে ফেনী কলেজকে ফেনী থেকে ব্রাহ্মণবাড়িয়ায় স্থানান্তর করা হয়। যুদ্ধ শেষে উক্ত কলেজটি আবার ফেনীতে ফিরে যায়। পরবর্তীতে সেখানে ওই অবকাঠামোর ওপরই ১৯৪৮ সালে এলাকার গুণীব্যক্তিদের উদ্যোগে ব্রাহ্মণবাড়িয়া কলেজ বেসরকারিভাবে স্থাপিত  হয় এবং ১৯৭৯ সালে কলেজটি জাতীয়করণ হয়। প্রাথমিক পর্যায়ে কলেজটিতে উচ্চ মাধ্যমিক  ও স্নাতক পাস কোর্স চালু হয়। ১৯৯৩-৯৪ শিক্ষাবর্ষ হতে গণিত ও রাষ্ট্রবিজ্ঞান বিষয়ে অনার্স  কোর্স  শুরু হয়। ধীরে ধীরে কলেজটিতে আরো ১২ টির অধিক বিষয়ে অনার্স, মাস্টার্স  কোর্স চালু করা হয়।

## অনুষদ ও বিষয়সমূহ
# স্নাতক( সম্মান) কোর্সঃ ১৫ টি বিষয়
# স্নাতকোত্তর কোর্সঃ রাষ্ট্রবিজ্ঞান ও গণিত ও বাংলা (২০১৬)
# মাস্টার্স প্রিলিমিনারি কোর্সঃ রাষ্ট্রবিজ্ঞান
#

### কলা অনুষদ
*বাংলা
*ইংরেজি
*দর্শন
*ইসলামের ইতিহাস ও সংস্কৃতি
*ইসলামিক স্টাডিজ
*ইতিহাস

### সামাজিক বিজ্ঞান অনুষদ
*রাষ্ট্রবিজ্ঞান
*অর্থনীতি
*সমাজবিজ্ঞান

### বিজ্ঞান অনুষদ
*পদার্থবিদ্যা
*রসায়ন
*গণিত
*উদ্ভিদবিজ্ঞান
*প্রাণিবিদ্যা

### ব্যবসায় প্রশাসন অনুষদ
*হিসাব বিজ্ঞান
*ব্যবস্থাপনা

## অবকাঠামো
*সাতটি একাডেমিক ভবন 
*প্রশাসনিক ভবন
*তিনটি হোস্টেল (পূর্বে চারটি ছিলো যার মধ্যে একটি বর্তমানে পরিত্যক্ত)
*মসজিদ
*শিক্ষক মিলনায়তন
* দুইটি অধ্যক্ষের বাসভবন
*শিক্ষক ডরমিটরী

## তথ্যসূত্র

## বহিঃসংযোগ
* ব্রাহ্মণবাড়িয়া সরকারি কলেজর অফিসিয়াল ওয়েবসাইট

বিষয়শ্রেণী:ব্রাহ্মণবাড়িয়া জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:ব্রাহ্মণবাড়িয়া সরকারি কলেজ
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত
পাকিস্তানে ইসলাম

**[[ইসলাম]]** ইসলামী প্রজাতন্ত্রী পাকিস্তান এর বৃহত্তম এবং রাষ্ট্র ধর্ম। পাকিস্তানের মোট জনসংখ্যা প্রায় ২২ কোটি।  এই জনসংখ্যার সংখ্যাগরিষ্ঠ অংশ(৯৫-৯৭%) মুসলিম; এছাড়াও এখানে খ্রিষ্টান, হিন্দু এবং অন্যান্য ধর্মাবলম্বী মানুষ বসবাস করে যাদের অনুপাত শতকরা ৩-৫%। মুসলিমদের মধ্যে অধিকাংশই সুন্নি মুসলমান এবং ৫-২০% শিয়া মুসলিম। দেশটির মুসলিম জনসংখ্যার মধ্যে প্রায় ২.২% আহমাদিয়া মতবাদের অনুসারী। ইরানের পরে পাকিস্তানে দ্বিতীয় সর্বাধিক শিয়া মুসলিম বসবাস করে, এখানে সর্বনিম্ন ১৬.৫ মিলিয়ন থেকে সর্বোচ্চ ৩০ মিলিয়ন শিয়া মুসলিমের বসবাস আবাস।

## আধুনিক পাকিস্তানে ইসলামের আগমন


চিত্র:Zahir al-Din Muhammad Babur - Foray to Kuhat (Kohat) - Walters W5967A - Full Page.jpg|প্রথম মুঘল সম্রাট বাবর সিন্ধু নদ অতিক্রমের পূর্বে।
চিত্র:Shah Jahan Mosque Thatta Sindh Pakistan 6.jpg|শাহজাহান মসজিদ, মুঘল সম্রাট শাহজাহানের পৃষ্ঠপোষকতায় নির্মিত হয়।
চিত্র:Weeks Edwin Lord An Open-Air Restaurant Lahore.jpg|এডউইন লর্ড উইক্সের একটি চিত্রকর্ম। ১৮৮৯ সালে ওয়াজির খান মসজিদের নিকট একটি বাজার।


## ইসলামের আগমন এবং আরবদের সিন্ধু আক্রমণ
## পাঞ্জাবে ইসলামের আগমন
## খাইবার পাখতুনখাওয়ায় ইসলামের আগমন
## ইসলাম এবং পাকিস্তান আন্দোলন
## ইসলাম: রাজনীতিতে প্রভাব
## পাকিস্তানে মুসলিম ফিকহ সমূহ
## আরও দেখুন
*পাকিস্তানের ধর্মবিশ্বাস
## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:পাকিস্তানে ইসলাম
বিষয়শ্রেণী:পাকিস্তানের আইন
বিষয়শ্রেণী:পাকিস্তানে ইসলামের ইতিহাস
বিষয়শ্রেণী:ইসলাম সম্পর্কিত তালিকা
বিষয়শ্রেণী:এশিয়ায় ইসলাম
বিষয়শ্রেণী:দেশ অনুযায়ী এশিয়ায় ইসলাম
পরম দিগন্ত

সাধারণ আপেক্ষিকতা মতে, **পরম দিগন্ত** হল স্থান-কালের একটি সীমানা, যাকে সংজ্ঞায়িত করা হয় বাহ্যিক বিশ্বের সাপেক্ষে এবং যার ভেতরে ঘটা ঘটনা বাইরের পর্যবেক্ষকের উপর প্রভাব ফেলে না। দিগন্তের ভেতর থেকে নির্গত আলো কখনোই পর্যবেক্ষকের নিকট পৌছায় না এবং যেকোনো কিছু, যা পর্যবেক্ষকের দিক থেকে দিগন্তের দিকে অগ্রসর হয়ে দিগন্তকে অতিক্রম করে তাকে আর দেখা যায় না। সংজ্ঞামতে পরম দিগন্ত কৃষ্ণ বিবরের সীমানা।

## সংজ্ঞা
পরম দিগন্তকে ব্যাখ্যা করা যায় কেবলমাত্র অসীম সমতল স্থান-কালের মাধ্যমে - এমন একটি স্থান-কাল যেখানে যেকোনো বৃহদায়তন বস্তুর থেকে দূরে যেতে থাকলে স্থানকে সমতল মনে হয়। অসীম সুমতল স্থান-কালের উদাহরণের মাঝে আছে, শ্‌ভার্ৎসশিল্ড ও কার কৃষ্ণ বিবর। এফএলআরডব্লিউ মহাবিশ্ব - যাকে আমাদের মহাবিশ্বের একটি গ্রহণযোগ্য মডেল হিসেবে ধরা হয়, তা সাধারণত অসীম সমতল **নয়**।

অসীম সমতলের একটি নির্দিষ্ট বৈশিষ্ট্য হল, তা ভবিষ্যৎ অকার্যকর অসীমতার ধারণা দেয়। এরা হল সেই বিন্দু সমূহ যাদের কে সে সকল অকার্যকর রশ্মি (যেমন, আলো) দ্বারা অসীম মনে হয় যারা অসীমে হারিয়ে যেতে পারে। এটি *বাহ্যিক বিশ্বের* প্রযুক্তিগত ব্যাখ্যা। এই বিন্দু সমূহকে কেবলমাত্র অসীম সমতল মহাবিশ্বেই সংজ্ঞায়িত করা যায়। পরম দিগন্ত হল কোন অঞ্চলের সীমানা যার বাইরে অকার্যকর রশ্মি ভবিষ্যৎ অকার্যকর অসীমে হারিয়ে যেতে পারে না।

## পরম দিগন্তের প্রকৃতি
পরম দিগন্তের সংজ্ঞাকে অনেক ক্ষেত্রে বলা হয় *পরমকারণমূলক*, যার অর্থ মহাবিশ্বের সমগ্র বিবর্তন (এমনকি ভবিষ্যৎ পর্যন্ত) না জেনে এর অবস্থান জানা যায় না। এটি একইসাথে সুবিধা এবং অসুবিধাও। সুবিধা হল এই যে, এ দিগন্তের ধারণা অত্যন্ত জ্যামিতিক এবং পর্যবেক্ষকের উপর নির্ভরশীল নয়, যা আপাত দিগন্ত থেকে ব্যতিক্রম। অসুবিধা হল, এর জন্য স্থান-কালের সমগ্র ইতিহাস (এমনকি ভবিষ্যৎ) জানার প্রয়োজন হয়। সংখ্যাতাত্ত্বিক আপেক্ষিকতার ক্ষেত্রে, যেখানে স্থান-কাল কেবল ভবিষ্যতে বিবর্তিত হচ্ছে, সে স্থান-কালের একটি সসীম অংশই শুধুমাত্র জানা যায়।

## আরও পড়ুন
*
এটি একটি জনপ্রিয় বই যেখানে, সাধারণ পাঠকের জন্য দিগন্ত ও কৃষ্ণ বিবর নিয়ে আলোচনা করা হয়েছে।

## তথ্যসূত্র

বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:সাধারণ আপেক্ষিকতা
অধিবৃত্তিক গতি (আপেক্ষিকতা)

**অধিবৃত্তিক গতি** হল বিশেষ আপেক্ষিকতায় সম-ত্বরণে চলমান বস্তুর গতি। একে অধিবৃত্তিক গতি বলা হয় কারণ স্থান-কালের মধ্য দিয়ে এর চলার পথের সমীকরণ একটি অধিবৃত্তের সমীকরণ, যা মিনকভ্‌স্কি নকশায় দেখা যায়।

কোন কণার সম-ত্বরন হল সেই ত্বরণ যা কোন কণা এক জড় প্রসঙ্গ কাঠামো থেকে অন্য আরেকটিতে যাওয়ার সময় "অনুভব" করে। একে নিম্নের উপায়ে গাণিতিকভাবে ব্যাখ্যা করা যায়,

:\alpha=\frac{1}{\left(1-u^2/c^2\right)^{3/2}}\frac{du}{dt},

যেখানে u হল কণার তাৎক্ষণিক গতি. গতির সমীকরণের সমাধান হয়,

:x^2-c^2t^2=c^4/\alpha^2,

যা একটি অধিবৃত্ত।
 
অধিবৃত্তিক গতি খুব সহজেই মিনকভ্‌স্কি নকশায় দেখা যায়, যেখানে ত্বরাণ্বিত কণার গতি x অক্ষ বরাবর। একে সংজ্ঞায়িত করা হয় নিম্নের সূত্র দ্বারা,

:X=c^2/\alpha.

চিত্র:HyperbolicMotion.PNG

## তথ্যসূত্র

* 
:* Wikisource translation: The Theory of the Rigid Electron in the Kinematics of the Principle of Relativity
* Ludwik Silberstein (1914) The Theory of Relativity, page 190.

## বহিঃসংযোগ
* The Relativistic Rocket, John Baez, UC Riverside

বিষয়শ্রেণী:আপেক্ষিকতা তত্ত্ব
বিষয়শ্রেণী:বিশেষ আপেক্ষিকতা
বিষয়শ্রেণী:সাধারণ আপেক্ষিকতা
বিষয়শ্রেণী:ত্বরণ
এড হুসেইন

**এড হুসেইন বা মোহাম্মদ মাহবুব হুসেইন** (, জন্ম ২৫ ডিসেম্বর ১৯৭৪ সাল) একজন ব্রিটিশ বাংলাদেশী যিনি বর্তমানে নিউইয়র্কে কাউন্সিল অন ফরেইন রিলেশন এর ঊর্ধ্বতন কর্মকর্তা। এছাড়া তিনি টনি ব্লেয়ারের ফেইথ ফাউন্ডেশনের সদস্য। তিনি ইউরুপে ইস্লামিস্টদের নিয়ে লেখা বিখ্যাত দি ইসলামিস্ট বইয়ের লেখক। তার গ্রামের বাড়ি বাংলাদেশের সিলেট জেলায়।

## তথ্যসূত্র

বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:সুন্নি সুফি
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:মুসলিম লেখক
বিষয়শ্রেণী:ইংরেজ আত্মজীবনীকার
বিষয়শ্রেণী:লন্ডনের লেখক
বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন মেট্রোপলিটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টাওয়ার হ্যামলেটসের লেখক
বিষয়শ্রেণী:ইসলামবাদের সমালোচক
বিষয়শ্রেণী:লন্ডনের এসওএএস বিশ্ববিদ্যালয়ের প্রাক্তন শিক্ষার্থী
আর১৫১ (বাংলাদেশ)

**আর১৫১** বা **বারৈয়ারার হাট পেলাগাজী দীঘি সড়ক**, বাংলাদেশের একটি আঞ্চলিক মহাসড়ক। এই মহাসড়কটি ঢাকা-চট্টগ্রাম জাতীয় মহাসড়কের সাথে পেলাগাজী দীঘি নামক স্থানে আঞ্চলিক মহাসড়ক আর১৬০ কে সংযুক্ত করেছে।

## দৈর্ঘ্য
৪৮ কিলোমিটার।
## যেসব বাজার স্পর্শ করেছে
* বারইয়ারহাট পৌরসভা
* করেরহাট
* বালুটিলা বাজার
* হেয়াকোঁ বাজার
* দাঁতমারা বাজার
* শান্তিরহাট
* নারায়ণহাট
* মির্জারহাট
* কাজিরহাট
* ফকিরহাট
* বৃন্দাবনহাট
* পেলা গাজী দীঘি

## আরও দেখুন
* বাংলাদেশের জাতীয় মহাসড়কগুলোর তালিকা
## তথ্যসূত্র

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:চট্টগ্রাম বিভাগের মহাসড়ক
আনোয়ার উদ্দিন

**আনোয়ার উদ্দিন** (ইংরেজি Anwar Uddin, জন্ম ১১ নভেম্বর ১৯৮১)একজন ব্রিটিশ বাংলাদেশী ফুটবলার এবং কোচ। তিনি একজন ডিফেন্ডার এবং সর্ব শেষ ইষ্টবোর্ণ বরা'র হয়ে খেলেছেন। বর্তমানে তিনি ম্যাল্ডন এবং ত্রিপ্ত্রি'র সহকারী পরিচালক। তিনি হচ্ছেন প্রথম কোন বাংলাদেশী যিনি ইংলিশ লিগে খেলেছেন এবং সেই সাথে প্রথম কোন এশিয়ান যিনি ইংলিশ লিগের সেরা চার লিগে অধিনায়কের দায়িত্ত পালন করছেন। তার গ্রামের বাড়ি বাংলাদেশের সিলেট জেলায়।

## প্রথম জীবন
আনোয়ার উদ্দিনের জন্ম ইংল্যান্ডের ইষ্ট লন্ডনে হলেও তার বাবা একজন সিলেটি এবং মা একজন ইংলিশ। তার বাবা ১৯৬০ সালের দিকে লন্ডনে আসেন। আনোয়ার উদ্দিন স্থানীয় বেথনাল গ্রিনের একটি প্রাইমারি স্কুল থেকে তার শিক্ষা জীবন শুরু করেন। তারা তিন ভাই এবং দুই বোন।

## ক্যারিয়ার
আনোয়ার উদ্দিন হলেন প্রথম কোন ব্রিটিশ বাংলাদেশী ব্রিটেনে যিনি প্রফেশনাল ফুটবল খেলেছেন। সেই সাথে তিনি প্রথম কোন এশিয়ান যিনি ইংলিশ লিগে ক্যাপ্টেন ছিলেন। লন্ডনের ওয়েস্ট হাম ইউনাইটেডের হয়ে তার ইংলিশ ফুটবলের অভিষেক। একজন সাধারণ খেলোয়াড় হয়ে শুরু করলেও পরে তিনি এর অধিনায়ক হয়েছিলেন। তার দল যখন ১৯৯৯ সালে এফ এ জুব কাপে চেম্পিয়ান হয় তখন তিনি চেম্পিয়ান দলের সদস্য ছিলেন। পরে ২০০২ সালে তিনি সেফিল্ড অয়েন্সডে তে স্থানান্তরিত হন।

## তথ্যসূত্র

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:বার্নিট ফুটবল ক্লাবের খেলোয়াড়
বিষয়শ্রেণী:ব্রিস্টল রোভার্স ফুটবল ক্লাবের খেলোয়াড়
বিষয়শ্রেণী:ড্যাগেন্যাম অ্যান্ড রেডব্রিজ ফুটবল ক্লাবের খেলোয়াড়
বিষয়শ্রেণী:ইস্টবর্ন বরো ফুটবল ক্লাবের খেলোয়াড়
বিষয়শ্রেণী:জাতীয় লিগের (ইংরেজ ফুটবল) খেলোয়াড়
বিষয়শ্রেণী:গ্রেস অ্যাথলেটিক ফুটবল ক্লাবের খেলোয়াড়
বিষয়শ্রেণী:হেরিফর্ড ইউনাইটেড ফুটবল ক্লাবের খেলোয়াড়
বিষয়শ্রেণী:শেফিল্ড ওয়েঞ্জডে ফুটবল ক্লাবের খেলোয়াড়
বিষয়শ্রেণী:সাটন ইউনাইটেড ফুটবল ক্লাবের খেলোয়াড়
বিষয়শ্রেণী:টেলফর্ড ইউনাইটেড ফুটবল ক্লাবের খেলোয়াড়
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:স্টেপনির ব্যক্তি
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বাংলাদেশ নৌবাহিনী স্কুল ও কলেজ চট্টগ্রাম

**বাংলাদেশ নৌবাহিনী স্কুল ও কলেজ**, যা **বিএন কলেজ** বা **নৌবাহিনী কলেজ** নামে পরিচিত, চট্টগ্রামে অবস্থিত একটি বেসরকারি উচ্চ মাধ্যমিক শিক্ষাপ্রতিষ্ঠান। এটি ১৯৭৭ খ্রিষ্টাব্দে বাংলাদেশ নৌবাহিনী কর্তৃক প্রতিষ্ঠিত হয়। এটি চট্টগ্রাম শহরের সিইপিজেড এলাকায় নাবিক আবাসিক এলাকা-১ এর অভ্যন্তরে অবস্থিত।

## ইতিহাস
১৯৭৭ সালে মাত্র ষাট জন শিক্ষার্থী নিয়ে নৌবাহিনী স্কুল ও কলেজ, চট্টগ্রাম এর স্কুল শাখা যাত্রা শুরু করে। পরবর্তীতে ১৯৯০ সালে কলেজ শাখা প্রতিষ্ঠিত হয়। কলেজ শাখার প্রথম ব্যাচে ১৫ জন মানবিক ও ৩৫ জন বিজ্ঞান শাখার শিক্ষার্থী ছিল। ১৯৯৫ সাল হতে নৌবাহিনী কলেজে শাখায় ব্যবসায় শিক্ষা বিভাগ চালু হয়। প্রথম ব্যবসা শিক্ষা বিভাগে মাত্র ৫০ জন শিক্ষার্থী ভর্তি হয়েছিল।

## শিক্ষাঙ্গন
থাম্ব|বাম|বাংলাদেশ নৌবাহিনী স্কুল ও কলেজ
শিক্ষাপ্রতিষ্ঠানের অভ্যন্তরে শিক্ষার্থীদের ব্যবহারের জন্য একটি মাঠ রয়েছে। পাশাপাশি কলেজ প্রাঙ্গনে রয়েছে একটি বাস্কেটবল গ্রাউন্ড। এছাড়াও শিক্ষার্থীদের জন্য রয়েছে একটি মিলনায়তন এবং ক্যান্টিন।

### পাঠাগার ও গবেষণাগার
স্কুল ভবনের দুই তলায় একটি পাঠাগার রয়েছে। প্রায় ৬০০০ বইয়ের সমাহারে নৌবাহিনী স্কুল ও কলেজের পাঠাগার সমৃদ্ধ। পাঠাগার সংলগ্ন ভিন্ন একটি রুমে কম্পিউটার ল্যাব রয়েছে। ভবনের দুই ও তিন তলায় অন্যান্য ল্যাবরেটরী রুমগুলোর অবস্থান।

### অবকাঠামো
#### কলেজ ভবন
এই শিক্ষাপ্রতিষ্ঠানের কলেজ ভবনে ৬টি শ্রেণীকক্ষ, ৪টি গবেষণাগার, ৪টি শিক্ষক-শিক্ষিকা মিলনায়তন, ১টি প্রধান শিক্ষকের কক্ষ, ১টি অফিস কক্ষ এবং ৮টি শৌচাগার রয়েছে।

#### স্কুল ভবন
এই শিক্ষাপ্রতিষ্ঠানের স্কুল ভবনে ৫৯টি শ্রেণীকক্ষ, ৩টি গবেষণাগার, ১টি কো-অর্ডিনেটরের কক্ষ, ১টি সহকারী প্রধান শিক্ষকের কক্ষ, ১টি অফিস সহকারী কক্ষ এবং ৮টি শৌচাগার রয়েছে।

## তথ্যসূত্র

* দিগন্ত বার্ষিকী (২০০৭-২০০৮)

## বহিঃসংযোগ

* 
* বাংলাদেশ নেভীর ওয়েবসাইট

বিষয়শ্রেণী:বাংলাদেশ নৌবাহিনীর শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের বিদ্যালয়
বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৭-এ বাংলাদেশে প্রতিষ্ঠিত
বিষয়শ্রেণী:বিএনসিসি-এর চট্টগ্রাম ফ্লোটিলার ইউনিট
পৌলিনুস কস্তা

**পৌলিনুস কস্তা** (১৯ অক্টোবর ১৯৩৬ – ৩ জানুয়ারি ২০১৫) ছিলেন ঢাকা মহাধর্মপ্রদেশের সাবেক আর্চবিশপ। তিনি ২০০৫ সাল থেকে ২২ অক্টোবর ২০১১ সাল পর্যন্ত তাঁর অবসরগ্রহণের পূর্ব পর্যন্ত এই দায়িত্ব পালন করেন। তিনি সাম্প্রদায়িক সম্প্রীতি, মানবাধিকার প্রতিষ্ঠায় বিশেষ অবদান রেখে গেছেন। তিনি জাতি-ধর্ম-বর্ণ সকলের কাছে গ্রহণীয় ও বরণীয় ছিলেন।

## পুরস্কার
আর্চবিশপ পৌলিনুস কস্তা ২০০৭ সালে মানবাধিকার প্রতিষ্ঠায় মাহাত্ম গান্ধি শান্তি পুরস্কার পেয়েছেন। তিনি মানবাধিকার প্রতিষ্ঠায় হিউম্যান রাইটস লিগ্যাল এইড সোসাইটির মানবাধিকার পুরস্কার লাভ করেছেন।এছাড়া তিনি অসংখ্যা মানুষের ভালবাসা ও শ্রদ্ধা পেয়েছেন।

## প্রয়াণ
তিনি ৭৮ বছর বয়সে ৩ জানুয়ারি ২০১৫ সালে অসুস্থ অবস্থায় মারা যান। তাকে ঢাকার রমনাস্থ আর্চবিশপ হাউজে ৭ জানুয়ারি ৫ হাজার এর অধিক ভক্তদের প্রার্থনা ও শ্রদ্ধা জানানোর মাধ্যমে সমাধিস্থ  করা হয়।

## তথ্যসূত্র

## বহিঃসংযোগ
* http://www.asianews.it/news-en/Bangladesh's-farewell-to-Mgr-Costa,-a-spiritual-leader-for-Catholics-and-Muslims-33108.html
* http://pratibeshi.thecccbd.org/details.php?topic_id=MTU5NQ==&topic=9

বিষয়শ্রেণী:১৯৩৬-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ঢাকার রোমান ক্যাথলিক আর্চবিশপ
বিষয়শ্রেণী:রাজশাহীর বিশপ
বিষয়শ্রেণী:বাংলাদেশী খ্রিস্টান
বিষয়শ্রেণী:গাজীপুর জেলার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
রংঘর

**রংঘর** () অসমের শিবসাগরে অবস্থিত একটি ঐতিহাসিক দোতালা মহল। আহোম শাসনকালে রঙালি বিহুর সময় মহিষের যুদ্ধ ও অন্যান্য উৎসবের আনন্দ উপভোগ করার জন্য  রংঘর ব্যবহার করা হত। রংঘর এশিয়ার প্রথম পেভিলিয়ন হিসেবে প্রখ্যাত। এই মহলটি আহোম সাম্রাজ্যের অন্যতম রাজধানী রংপুরের রুপহি পথারে ১৭৪৬ সনে স্বর্গদেউ প্রমত্ত সিংহের রাজত্বকালে নির্মাণ করা হয়। এটি তলাতল ঘরের উত্তরে, জয়সাগরের পশ্চিমে ও অসম ট্রাঙ্ক রোডের নিকটে অবস্থিত।

## স্থাপত্য

রংঘরের আকৃতি চতুর্ভুজের ন্যায়। চুড়ায় নির্মিত মগরমুখি নৌকার আকৃতি রংগড়ের সৌন্দর্যকে বিশেষ মাত্রা প্রদান করেছে। পোড়া ইট দ্বারা নির্মিত এই মহলে কোন ধরনের ধাতুর ব্যবহার করা হয় নাই। ইটা জোড়া লাগানোর জন্য   মাষকলাই ডাল, হাসের ডিম ও বড়া চাউল ইত্যাদি ব্যবহার করা হয়েছিল।

## তথ্যসূত্র

বিষয়শ্রেণী:আসামের ভবন ও স্থাপনা
বিষয়শ্রেণী:আসামের দর্শনীয় স্থান
বিষয়শ্রেণী:ভারতের স্মৃতিস্তম্ভ ও স্মারক
বিষয়শ্রেণী:আহোম রাজ্য
বিষয়শ্রেণী:শিবসাগর জেলা
রিচি বেরিংটন

**রিচার্ড ডগলাস বেরিংটন** (জন্ম: ৩ এপ্রিল, ১৯৮৭) দক্ষিণ আফ্রিকার প্রিটোরিয়ায় জন্মগ্রহণকারী স্কটল্যান্ডীয় ক্রিকেটার। স্কটল্যান্ড ক্রিকেট দলে তিনি মূলতঃ অল-রাউন্ডার। ডানহাতি ব্যাটসম্যান **রিচি বেরিংটন** ডানহাতে মিডিয়াম-ফাস্ট বোলিংয়ে পারদর্শী। অনূর্ধ্ব-১৯ দলে খেলাসহ প্রথম-শ্রেণীর ক্রিকেট, একদিনের আন্তর্জাতিক ও লিস্ট এ ক্রিকেটে স্কটল্যান্ড দলের পক্ষে খেলছেন।

## খেলোয়াড়ী জীবন
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ২৪ জুলাই, ২০১২ তারিখে বাংলাদেশের বিপক্ষে টুয়েন্টি২০ আন্তর্জাতিকে ৫৬ বলে শতরান সংগ্রহ করেন। ফলে তার দল ৩৪ রানে জয়লাভ করে।সেপ্টেম্বর, ২০১৪ সালে আয়ারল্যান্ডের বিপক্ষে তিনি তার অভিষেক ওডিআই সেঞ্চুরি করেন।

একমাত্র স্কটিশ ব্যাটসম্যান হিসেবে একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটে শতরান করার গৌরবের অধিকারী তিনি। এছাড়াও, আইসিসি'র সহযোগী সদস্যভূক্ত দেশসমূহের মধ্যে একমাত্র খেলোয়াড় হিসেবে টুয়েন্টি২০ আন্তর্জাতিকে শতরান করেন বেরিংটন।

## ক্রিকেট বিশ্বকাপ
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে নির্ধারিত ১০ ওভারে ৪০ রান দিয়ে ৪ উইকেট নিয়ে নিজস্ব সেরা বোলিং পরিসংখ্যান গড়েন। এছাড়াও দলের পক্ষে ব্যাটিংয়ে নেমে ২৫ রান সংগ্রহ করেন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।

## তথ্যসূত্র

## বহিঃসংযোগ

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:প্রিটোরিয়া থেকে আগত ক্রিকেটার
বিষয়শ্রেণী:স্কটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
তলাতল ঘর

**তলাতল ঘর** (; ) অসমের শিবসাগরে অবস্থিত আহোম রাজাদের নির্মিত ঐতিহাসিক রাজমহল। মহলটি আহোম স্থাপত্যশিল্পীর অপরূপ ও আশ্চর্য্কর নিদর্শন। এই ঐতিহ্যপূর্ণ রাজমহলটি আহোমরাজা রাজেশ্বর সিংহ (১৯৫১-৫৯ সনে) তার রাজত্বকালে নির্মাণ করেছিলেন। এই রাজপ্রসাদটির কোঠাগুলি সমান্তরাল। এর গঠনে মোগল শিল্পীদের সাদৃশ্য পরিলক্ষিত হয়। এর প্রত্যেকটি কক্ষ সরু পথ দ্বারা সংযুক্ত। তলাতল ঘরের প্রথম মহলটি উপরদিক উন্মুক্ত ও কোঠাগুলি অসমীয়া গৃহবিন্যাসে সজ্জিত। রাজপ্রসাদের পশ্চিমে আঠকোনবিশিষ্ট মন্দির রয়েছে। তলাতল ঘর আহোম সাম্রাজ্যের স্মৃতিচিহ্ন সমুহের   মধ্যে আকারে সর্ববৃহৎ। 

## ইতিহাস
১৭০২-০৩ সনে আহোম রাজা রুদ্রসিংহ আহোম রাজ্যের রাজধানী গড়গাঁও থেকে রংপুরে স্থানান্তর করেন। প্রায় এক শতিকা রংপুর রাজধানী হিসেবেই ছিল। অঞ্চলটি শিবসাগরের পশ্চিমে অবস্থিত । তলাতল ঘর সর্বপ্রথম রুদ্রসিংহ ১৬৯৮ সনে নির্মাণ করেন। 
## স্থাপত্য
আহোম রাজা রুদ্রসিংহের মৃত্যুর পর তলাতল ঘরের রুপসজ্জা পরিবর্তন করা হয়। বর্তমানের তলাতল ঘরটি রাজেশ্বর সিংহের শাসনকালে ১৭৫১-১৭৫৯ সনে পুনরায় সজ্জিত করা হয়।

তলাতল ঘর সাততলা মহল, তিনটি তলা মাটির নিচে ও চারটি তলা মাটির উপরে অবস্থিত। নিচের তলাগুলি আস্তাবল, ভাড়াল হিসেবে ব্যবহৃত হত। দক্ষিণপ্রান্তে অবস্থিত নির্জন মহলটি রানীমহল ছিল বলে অনুমান করা হয়।

তলাতল ঘরের সহিত সংযুক্ত দুইটি গোপন সুড়ঙ্গ ছিল। তারমধ্যে একটি ৩কি:মি: দীর্ঘ ছিল যা দিখৈ নদীর সহিত সংযুক্ত ছিল। অন্যটি ১৬কি:মি: দীর্ঘ যা কারেং ঘরের সহিত সংযুক্ত ছিল। শত্রুর আক্রমণ থেকে আত্মগোপন করার জন্য তলাতল ঘর নির্মাণ করা হয়েছিল।

## তথ্যসূত্র

বিষয়শ্রেণী:আসামের ভবন ও স্থাপনা
বিষয়শ্রেণী:আসামের দর্শনীয় স্থান
বিষয়শ্রেণী:ভারতের রাজকীয় বাসভবন
বিষয়শ্রেণী:শিবসাগর জেলা
বিষয়শ্রেণী:আহোম রাজ্য
আন্দ্রি বেরেঞ্জার

**আন্দ্রি বেরেঞ্জার** (; জন্ম: ২৯ আগস্ট ১৯৯১) শ্রীলঙ্কার কলম্বোয় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে দলে প্রতিনিধিত্ব করছেন।

## খেলোয়াড়ী জীবন
ডিসেম্বর, ২০০৮ সালে সিডুয়া রাডোলুয়া দলের পক্ষে লিস্ট এ ক্রিকেটে অভিষেক ঘটে তার। প্রতিপক্ষ দল হিসেবে ছিল মোরাতুয়া স্পোর্টস ক্লাব। পরের সপ্তাহেই ২০০৮-০৯ মৌসুমের প্রিমিয়ার চ্যাম্পিয়নশীপে একই দলের পক্ষে প্রথম-শ্রেণীর ক্রিকেটে সর্বপ্রথম অংশগ্রহণ করেন। জুলাই, ২০০৯ সাল থেকে সিংহলিজ স্পোর্টস ক্লাবের পক্ষে অনূর্ধ্ব-২৩ ক্রিকেটে অংশ নেন। ২০০৯ মৌসুমের ঐ অনূর্ধ্ব-২৩ প্রতিযোগিতায় বি-গ্রুপ থেকে দলকে শীর্ষস্থানে রাখতে মূল্যবান অবদান রাখেন।

২৮ নভেম্বর, ২০১৪ তারিখে সংযুক্ত আরব আমিরাত দলের সদস্যরূপে আফগানিস্তানের বিপক্ষে তার একদিনের আন্তর্জাতিকে অভিষেক হয়।

## তথ্যসূত্র

বিষয়শ্রেণী:আমিরাতি ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:সিডুয়া রাদোলুয়া স্পোর্টস ক্লাবের ক্রিকেটার
বিষয়শ্রেণী:কলম্বো ক্রিকেট ক্লাবের ক্রিকেটার
বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:কাতারি ক্রিকেটার
বিষয়শ্রেণী:কাতারের টুয়েন্টি২০ আন্তর্জাতিক ক্রিকেটার
বিষয়শ্রেণী:সেন্ট পিটার্স কলেজ, কলম্বোর প্রাক্তন শিক্ষার্থী
বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
দারিনের চুক্তি

**দারিনের চুক্তি** যুক্তরাজ্য ও নজদের শাসক আবদুল আজিজ ইবনে সৌদের (*ইবনে সৌদ* নামেও পরিচিত) মধ্যে ১৯১৫ সালে স্বাক্ষরিত হয়। ইবনে সৌদ ১৯৩২ সালে সৌদি আরব প্রতিষ্ঠা করেন।

## চুক্তি স্বাক্ষর
১৯১৫ সালের ২৬ ডিসেম্বর আবদুল আজিজ ও ব্রিটিশ সরকারের পক্ষে স্যার পারসি কক্স পারস্য উপসাগরের দারিন দ্বীপে (*তারুত দ্বীপ* বলেও পরিচিত) এই চুক্তিতে স্বাক্ষর করেন।

## শর্ত
চুক্তির মাধ্যমে সৌদ পরিবারের অঞ্চলসমূহ ব্রিটিশ আশ্রিত রাষ্ট্র হিসেবে গণ্য করা হয় এবং এর সীমানা নির্ধারণের উদ্যোগ নেয়া হয়। চুক্তিতে ব্রিটিশদের উদ্দেশ্য ছিল যাতে কুয়েত, কাতার ও চুক্তিভুক্ত রাষ্ট্রসমূহের সার্বভৌমত্ব নিশ্চিত হয়। আবদুল আজিজ এসকল ব্রিটিশ আশ্রিত রাষ্ট্র হামলা না করার ব্যাপারে রাজি হন। তবে তিনি মক্কার শরিফকে আক্রমণ না করার ব্যাপারে কোনো প্রতিশ্রুতি দেননি। এছাড়াও নজদ ও হাসা আমিরাত ব্রিটিশ পক্ষে বিশ্বযুদ্ধে যোগদানে সম্মত হয়।

## গুরুত্ব
এই চুক্তির মাধ্যমে সর্বপ্রথম নতুন সৌদি রাষ্ট্রকে আন্তর্জাতিক স্বীকৃতি দেয়া হয়। সেসাথে নজদের ইতিহাসের প্রথমবার আলোচনার মাধ্যমে সীমানা নির্ধারিত হয়। এছাড়াও চুক্তিতে ব্রিটিশরা তাদের উপসাগরীয় অঞ্চলের আশ্রিত রাষ্ট্রসমূহকে রক্ষা করতে চাইলেও এই চুক্তি পার্শ্ববর্তী এলাকায় সৌদি নিয়ন্ত্রণ প্রতিষ্ঠায় সহায়ক হয়। পরবর্তীতে জেদ্দার চুক্তি (১৯২৭) এর স্থলাভিষিক্ত হয়।

## তথ্যসূত্র

বিষয়শ্রেণী:১৯১৫-এ স্বাক্ষরিত চুক্তি
বিষয়শ্রেণী:সীমানা চুক্তি
বিষয়শ্রেণী:নজদ ও হাসা আমিরাতের চুক্তি
বিষয়শ্রেণী:সৌদি আরবের ইতিহাস
বিষয়শ্রেণী:সৌদি আরব-যুক্তরাজ্য সম্পর্ক
জেদ্দার চুক্তি (১৯২৭)

১৯২৭ সালের ২০ মে স্বাক্ষরিত **জেদ্দার চুক্তি** যুক্তরাজ্য ও রাজা আবদুল আজিজ ইবনে সৌদের মধ্যে স্বাক্ষরিত হয় এবং ১৯১৫ সালে স্বাক্ষরিত দারিনের চুক্তির স্থলাভিষিক্ত হয়। যুক্তরাজ্য এতে তৎকালীন নজদ ও হেজাজ রাজতন্ত্র বলে পরিচিত সমগ্র অঞ্চলে আবদুল আজিজের সার্বভৌমত্ব মেনে নেয়। এসকল অঞ্চল ১৯৩২ সালে সৌদি আরব নামে একীভূত হয়। এর বিনিময়ে আবদুল আজিজের সেনাবাহিনী প্রতিবেশী ব্রিটিশ আশ্রিত রাষ্ট্রসমূহে আক্রমণ করবে না বলে সম্মতি প্রদান করা হয়।

বিষয়শ্রেণী:জেদ্দা
বিষয়শ্রেণী:সৌদি আরবের ইতিহাস
বিষয়শ্রেণী:যুক্তরাজ্যের চুক্তি
বিষয়শ্রেণী:এশিয়ায় দাসত্ব
হ্যামিশ গার্ডিনার

**হ্যামিশ জন উইলিয়াম গার্ডিনার** (জন্ম: ৪ জানুয়ারি, ১৯৯১) অস্ট্রেলিয়ার কুইন্সল্যান্ড প্রদেশের ব্রিসবেন এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য **হ্যামিশ গার্ডিনার** দলের ব্যাটিং উদ্বোধনে নেমে থাকেন। তিনি মূলতঃ ডানহাতে ব্যাটিংয়ে পারদর্শী।

২০১৩ সালে অস্ট্রেলিয়ার বিপক্ষে তার একদিনের আন্তর্জাতিকে অভিষেক ঘটে। সেপ্টেম্বর, ২০১৪ সালে মালাহাইড ক্রিকেট ক্লাব গ্রাউন্ডে আয়ারল্যান্ড দলের বিপক্ষে তিনি তার অভিষেক অর্ধ-শতক সংগ্রহ করেন।

## তথ্যসূত্র

## আরও দেখুন
* আন্দ্রি বেরেঞ্জার
* স্কটল্যান্ড জাতীয় ক্রিকেট দল
* ২০১৫ ক্রিকেট বিশ্বকাপ দলসমূহ

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:ব্রিসবেন থেকে আগত ক্রিকেটার
আত্মহত্যার হার অনুযায়ী দেশের তালিকা

নিচে বিশ্ব স্বাস্থ্য সংস্থা কর্তৃক তৈরিকৃত **আত্মহত্যার হার অনুযায়ী দেশের তালিকা** দেয়া হল। এই তালিকায় একটি দেশের অবস্থান নির্ধারিত হয়েছে সাম্প্রতিক বছরে সেই দেশের সরকারি ভাবে লিপিবদ্ধ আত্মহত্যার ঘটনাসমূহের হারের উপর ভিত্তি করে। এটি সর্বশেষ ২০১১ সালে হালনাগাদ করা হয়েছে। বিশ্ব স্বাস্থ্য সংস্থার এই পরিসংখ্যান স্ব-স্ব দেশের সরকারি উপাত্তের উপর ভিত্তি করে তৈরি হয়েছে। তাই এটি কোন দেশের নিজস্ব পরিসংখ্যানের চেয়ে যথার্থ হতে পারে না।

সাধারণভাবে যতগুলো আত্মহত্যার ঘটনা ঘটে তার চেয়ে অনেক কম সংখ্যকই লিপিবদ্ধ করা হয়। এর কারণ হিসাবে মূলত সামাজিক ও ধর্মীয় চাপকে দায়ী করা যায়। আবার এমন কিছু অঞ্চল আছে যেখানে আত্মহত্যার ঘটনা লিপিবদ্ধই করা হয় না। যেহেতু সব দেশের প্রকৃত হার জানা যায় না, তাই পরিসংখ্যানগত দিক দিয়ে জাতিভিত্তিক আত্মহত্যা হারের তুলনা বাঞ্ছনীয় নয়। উদাহরণ হিসাবে বলা যায়, নেপালে আত্মহত্যা আইনগত ভাবে নিষিদ্ধ। তাই কেউ আত্মহত্যার চেষ্টা করলে তাকে কারাভোগ করতে হয় অথবা অর্থদণ্ড দিতে হয় এবং ক্ষেত্রবিশেষে উভয় দণ্ডে দণ্ডিত হতে হয়। তাই স্বাভাবিকভাবেই নেপালে আত্মহত্যার ঘটনা কম লিপিবদ্ধকরণ হয়ে থাকে। 

নারী এবং পুরুষের আত্মহত্যার হার যথাক্রমে দেশে মোট নারীর সংখ্যা ও মোট পুরুষের সংখ্যার মধ্যে করা হয়েছে (অর্থাৎ মোট পুরুষ আত্মহত্যাকারীর সংখ্যাকে দেশের মোট পুরুষের সংখ্যা দ্বারা ভাগ করা হয়েছে )। কোন দেশের মোট আত্মহত্যাকারীর সংখ্যাকে সেই দেশের মোট জনসংখ্যা দ্বারা ভাগ করে সর্বমোট আত্মহত্যার হার বের করা হয়েছে। এক্ষেত্রে সর্বমোট আত্মহত্যার হার বের করতে নারী এবং পুরুষ আত্মহত্যা হারের গড় করা হয় নি কেননা সব দেশের নারী পুরষের অণুপাত সমান নয়। তালিকায় যে সাল নির্দেশিত হয়েছে, সেটি সেই দেশের জন্য সবচেয়ে সাম্প্রতিক।

## তালিকা

## আরও দেখুন
* জনসংখ্যা অনুযায়ী দেশের তালিকা
* মানব উন্নয়ন সূচক অনুযায়ী দেশের তালিকা
* জনসংখ্যার ঘনত্ব অনুযায়ী দেশ এবং নির্ভরশীলতার তালিকা

## মন্তব্য

* সর্বশেষ হালনাগাদকৃত হিসাব অনুযায়ী ২০১১ সালে বেলজিয়ামে আত্মহত্যার সংখ্যা ছিল মোট জনসংখ্যা ১,০৯,৩৩,৬০৭ এর মধ্যে ২,০৮৪ টি (প্রতি লাখে ১৮.৯৬)। (সূত্রঃ Het Nieuwsblad, ১০ এপ্রিল, ২০১৪)

## তথ্যসূত্র

## বহিঃসংযোগ
* ইন্টারন্যাশনাল বিজনেস টাইমস্‌ কর্তৃক প্রকাশিত সবচেয়ে আত্মহত্যাপ্রবণ দশটি দেশ।


বিষয়শ্রেণী:দেশ অনুযায়ী তালিকা
বিষয়শ্রেণী:মৃত্যু সম্পর্কিত তালিকা
এন১০৬ (বাংলাদেশ)

**জাতীয় মহাসড়ক ১০৬** বা বা **চট্টগ্রাম–রাঙ্গামাটি মহাসড়ক** চট্টগ্রাম বিভাগে অবস্থিত বাংলাদেশের একটি জাতীয় মহাসড়ক। এই মহাসড়কটি চট্টগ্রাম ও রাঙ্গামাটি শহরকে সংযুক্ত করেছে।

## আরও দেখুন

* বাংলাদেশের জাতীয় মহাসড়কগুলোর তালিকা

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:চট্টগ্রাম জেলার সড়ক পরিবহন
বিষয়শ্রেণী:রাঙ্গামাটি জেলার সড়ক পরিবহন
এন১০২ (বাংলাদেশ)

**জাতীয় মহাসড়ক ১০২** বা **এন১০২** বা **কুমিল্লা-সিলেট মহাসড়ক** বাংলাদেশের একটি মহাসড়ক, যা চট্টগ্রাম বিভাগ এবং সিলেট বিভাগের মধ্যে সংযোগ স্থাপন করেছে।

## বিবরণ
মহাসড়কটি কুমিল্লা ও সিলেটে জেলাকে সংযুক্ত করেছে। এটি ব্রাহ্মণবাড়িয়া জেলার সারাইল উপজেলা থেকে কুমিল্লার ময়নামতি পর্যন্ত গেছে যার দৈর্ঘ্য প্রায় ৮২ কিলোমিটার (৫১ মাইল)। মহাসড়কটি ব্রাহ্মণবাড়িয়া জেলার সরাইল, ব্রাহ্মণবাড়িয়া সদর ও কসবা উপজেলা হয়ে কুমিল্লা জেলার ব্রাহ্মণপাড়া ও বুড়িচং উপজেলার মধ্য দিয়ে গেছে।

### ব্রাহ্মণবাড়িয়া সেকশন
৪১ কিলোমিটার (২৫ মাইল) দৈর্ঘ্যের, ব্রাহ্মণবাড়িয়া সেকশনটি সরাইল উপজেলার বিশ্ব রোড ক্রসিং থেকে শুরু হয়েছে। বিশ্ব রোড ক্রসিংয়ে এটি এন২-এর সাথেও সংযুক্ত।

### কুমিল্লা সেকশন
৪১ কিলোমিটার (২৫ মাইল) দৈর্ঘ্যের, কুমিল্লা সেকশনটি ব্রাহ্মণপাড়া উপজেলার মকিমপুর থেকে শুরু হয়েছে।

## আরও দেখুন
* বাংলাদেশের জাতীয় মহাসড়কগুলোর তালিকা

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:কুমিল্লা জেলার সড়ক পরিবহন
বিষয়শ্রেণী:ব্রাহ্মণবাড়িয়া জেলার সড়ক পরিবহন
আর১৬০ (বাংলাদেশ)

**আর১৬০** বা **হাটহাজারী-খাগড়াছড়ি সড়ক** বাংলাদেশের একটি আঞ্চলিক মহাসড়ক। এই মহাসড়কটি হাটহাজারী পৌরসভা হতে জাতীয় মহাসড়ক এন১০৬ কে ফটিকছড়ি পৌরসভার উপর দিয়ে খাগড়াছড়ির সাথে সংযুক্ত করেছে। এটির মোট দৈর্ঘ্য , যার মধ্যে চট্টগ্রাম অংশে দৈর্ঘ্য ৩১.৫ কিলোমিটার ও খাগড়াছড়ি অংশে দৈর্ঘ্য ৫৭.৫ কিলোমিটার।

## যেসব বাজার স্পর্শ করেছে
* হাটহাজারী পৌরসভা
* চারিয়া
* সরকারহাট
* মনিয়া পুকুর পাড়
* কাটিরহাট
* নুর আলি মিয়ারহাট
* নাজিরহাট পৌরসভা
* ফটিকছড়ি পৌরসভা
* মানিকছড়ি
* গুঁইমারা
* মাটিরাঙ্গা পৌরসভা
* খাগড়াছড়ি

## আরও দেখুন
* বাংলাদেশের জাতীয় মহাসড়কগুলোর তালিকা

## তথ্যসূত্র

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:চট্টগ্রাম বিভাগের মহাসড়ক
জুবিলী বাইবেল

**জুবিলী বাইবেল** বাংলাদেশ ক্যাথলিক বিশপ সম্মিলনীর উদ্যোগে প্রকাশিত ক্যাথলিক খ্রীস্টানদের প্রধান ধর্মগ্রন্থ। এটি ১৯৯৯ সালে প্রথম প্রকাশ হয়। এটি  অনুবাদ করেছেন সাধু বেনেডিক্ট মঠ। পবিত্র বাইবেলের এই অনুবাদটি তৃতীয় সহস্রাব্দীর জুবিলীর প্রাক্বালে প্রকাশিত বিধায় এটি   ‘জুবিলী বাইবেল’ নামে আখ্যায়িত করা হয়। খ্রিস্ট-বিশ্বাসীরা বিশ্বাস করে যে পবিত্র বাইবেল স্বয়ং ঈশ্বরের বাণী যাতে মানুষের প্রতি ঈশ্বরের যত্ন ও ভালবাসা প্রকাশিত হয়েছে। জুবিলী বাইবেল নতুন ও পুরাতন নিয়মে মোট ৭৩ জন লেখকের লেখা ও পত্র দিয়ে প্রকাশ করা হয়েছে। প্রটেস্টান্ট খ্রিস্টানদের বাইবেলের চেয়ে জুবিলী বাইবেলের কিছুটা ভিন্নতা রয়েছে।

## বৈশিষ্ট্য
পবিত্র বাইবেল - জুবিলী বাইবেল
ভূমিকা ও টীকা সহ হিব্রু ও গ্রীক ভাষা থেকে অনূদিত পবিত্র বাইবেল। 

সাধু বেনেডিক্ট মঠের অনূদিত জুবিলী বাইবেল হল সর্বপ্রথম বাংলা বাইবেল যার মধ্যে ‘ডিউটেরোক্যানোনিক্যাল’ পুস্তকগুলোও গৃহীত। অনুবাদ মূল ভাষা হিব্রু, আরামীয় ও গ্রীক থেকে করা হয়েছে। বাইটি জুবিলী বর্ষে (২০০০ সালে) প্রকাশিত হয়েছিল বলে বাইবেলটি **জুবিলী বাইবেল** বলে পরিচিতি লাভ করে। ভূমিকা ও টীকা ছাড়া পুস্তকে এ পরিশিষ্ট্যও রয়েছে:
*ঐশতাত্ত্বিক শব্দকোষ
*নামসূচী
*মানচিত্র ও ছবি 

## সুত্র

* জুবিলী বাইবেল, ১৯৯৯

বিষয়শ্রেণী:ধর্মগ্রন্থ
বিষয়শ্রেণী:খ্রিস্টধর্ম
বিষয়শ্রেণী:বাইবেল
অসম দিবস

**অসম দিবস** হচ্ছে আহোম সাম্রাজ্যের প্রতিষ্ঠাতা চুকাফার স্মৃতিকল্পে অসমে পালিত উৎসব। ১২২৮ সনের ২ ডিসেম্বর তারিখে চুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেন বলে এই দিনটি চিরস্মরণীয় করে রাখার জন্য অসমে অসম দিবস পালিত হয়। ছৈখোয়া অঞ্চলের ভীমকান্ত বুঢ়াগোহাই নামক এক ব্যক্তির প্রচেষ্টার ফলে অসমে চুকাফা দিবসের সূচনা হয়।

## অসম দিবসের উৎপত্তি
[থাম্ব|ডান|200px|শিল্পীর কল্পনায় [চুকাফা]]
১৯৭২ সনে ছৈখোয়া অঞ্চলের সমাজকর্মী ভীমকান্ত বুঢ়াগোহাই ২ডিসেম্বর তারিখে চুকাফা দিবস উৎযাপনের উদ্দেশ্য বিষয়টি শদিয়ার মৌজাদার ও শদিয়ার আঞ্চলিক ছাত্রসন্থার সহিত আলোচনা করে ও সকলের অণুমতিতে নগাঁওয়ে রাজগড় প্রাথমিক বিদ্যালয়ে চ্যুকাফা দিবস উৎযাপন করেন। ১৯৭৩ সনে একই স্থানে চুকাফা দিবস উৎযাপন করা হয় যদিও ১৯৭৪ সনে ধুমধামের সহিত চুকাফা দিবস উৎযাপিত হয়। ভীমকান্ত বুঢ়াগোহাই ও শদিয়ার মৌজাদার ও ইতিহাসবিদ ভবানন্দ বুঢ়াগোহাইয়ের অনুষ্ঠিত সভায় সরকারী-বেসরকারী সকল শিক্ষা প্রতিষ্ঠান সহযোগ করে। সভাটির উদ্ধোধক ছিলেন অসম সাহিত্য সভার সভাপতি মহেন্দ্র বরা। নির্দিষ্ট বক্তা ছিলেন ড: নগেন শইকীয়া ও সভাপতি ছিলেন লীলা গগৈ। বক্তৃতা প্রসঙ্গে ড: লীলা গগৈ ২ডিসেম্বর তারিখ সরকারি বন্ধ ঘোষণা করার দাবী জানানোর জন্য প্রস্তাব করেন।
১৯৮১ সনে শিবসাগরের চরাইদেউ নামক স্থানে চুকাফা দিবস উৎযাপন করা হয় ও সেই সময় থেকে অনেক কয়েকটি জাতীয় সংগঠন ২ডিসেম্বর তারিখটি চুকাফা দিবস হিসেবে পালন করার জন্য দাবী জানান। ১৯৮৭ সনে ড: লীলা গগৈ, পদ্ম বরকটকী ও ধ্রুবজ্যোতি বরা ১ মার্চের আজির সময় নামক অসমীয়া খবরের কাগজে চুকাফা দিবসের সমন্ধে মন্তব্য তুলে ধরেন। সেই বৎসরে ২ডিসেম্বর তারিখে সরকারী পৃষ্ঠপোষকতায় জজ খেলপথার নামক মাঠে চুকাফা দিবসের আয়োজন করা হয়। সেখানে মুখ্য অতিথি হিসেবে অংশগ্রহণ করা অসমের মুখ্যমন্ত্রী প্রফুল্ল কুমার মহন্ত চুকাফা দিবসকে অসম দিবস হিসেবে সরকারী স্বীকৃতি প্রদান করেন।
## চ্যুকাফার আদর্শ
চীনের য়ুনান প্রদেশের মাওলুং রাজ্যের টাই আহোম ফৈদের যুবরাজ চাওলুং চুকাফা ১২১৫ সনে আঠজন বিজ্ঞ বিষয়া, ৯০০০ জন যুবক-যুবতী, ছেলে-মেয়ে, দুইটি হাতি ও ৩০০টি ঘোড়া নিয়ে ব্রহ্মপুত্র উপত্যকায় যাত্রা করেন ও ১২২৮ সনে সৌমার খণ্ডে প্রবেশ করেন। যুদ্ধ-বিগ্রহ না করেই তিনি ব্রহ্মপুত্রের আশে-পাশে থাকা ছোট ছোট জনগোষ্ঠীকে একত্রিত করে অসম ও অসমীয়া জাতি গঠন করেন। তিনি সকলের সহিত মিত্রতা বজায় রেখে নিজের ভাষা টাই ও নিজের ধর্ম তাও ত্যাগ করে সকল জনগোষ্ঠীর লোকের সহিত সম্পর্ক স্থাপন করে নতুন ভাষা গঠনে অবদান রেখেছিলেন। তার মহৎ আদর্শ গ্রহণ করে আহোমেরা প্রায় ৬০০ বৎসর অসমের রাজত্ব করেছিলেন। চুকাফা প্রথম অসমে ইতিহাস চর্চার পরম্পরা আরম্ভ করেছিলেন।
## তথ্যসূত্র

বিষয়শ্রেণী:ডিসেম্বর উদ্‌যাপন
ইয়ান ওয়ার্ডল

**ইয়ান ওয়ার্ডল** (জন্ম: ২৯ জুন, ১৯৮৫) ইয়র্কশায়ারের ডিউসবারি এলাকায় জন্মগ্রহণকারী স্কটিশ ক্রিকেটার। আন্তর্জাতিক ক্রিকেট অঙ্গণে স্কটল্যান্ড ক্রিকেট দলের পক্ষে খেলছেন। ডানহাতি মিডিয়াম পেসার ও ডানহাতি ব্যাটসম্যান ওয়ার্ডল কাউন্টি ক্রিকেটে ইয়র্কশায়ার দলে প্রতিনিধিত্ব করছেন।

## প্রারম্ভিক জীবন
২০১১ সালে ইয়র্কশায়ার দলে যোগ দেন। এরপূর্বে ব্রাডফোর্ড লীগে ক্লেকহিটন ক্রিকেট ক্লাবে খেলেন। দ্বিতীয় একাদশ চ্যাম্পিয়নশীপে ইয়র্কশায়ারের দ্বিতীয় একাদশে খেলেন। জুলাই, ২০১১ সালে নটিংহ্যামশায়ারের বিপক্ষে টুয়েন্টি২০ খেলায় অভিষেক ঘটে। খেলায় তিনি ৩.১ ওভার বোলিং করে দুই উইকেট পান। এরপর তিনি আরও কয়েকটি টুয়েন্টি২০ খেলায় অংশ নিয়ে উইকেট পেলেও তার ওভারপ্রতি রান প্রদানের হার ৫.৮২। ২০১১ সালে চারটি টুয়েন্টি২০ ও কাউন্টি চ্যাম্পিয়নশীপের একটি খেলায় অংশগ্রহণ করেন। ২০১২ মৌসুমেও ইয়র্কশায়ারের পক্ষে খেলার জন্য চুক্তিবদ্ধ হন।

## আন্তর্জাতিক ক্রিকেট
জুলাই, ২০১১ সালে রোজেস ম্যাচে ল্যাঙ্কাশায়ারের বিপক্ষে প্রথম-শ্রেণীর ক্রিকেটে অভিষিক্ত হন। খেলায় তিনি ৬৮ রান দিয়ে এক উইকেট পান। এ খেলার পর টিম ব্রেসনান আন্তর্জাতিক খেলা থেকে ফিরে আসায় তাকে দলের বাইরে রাখা হয়।

## তথ্যসূত্র

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:২১শ শতাব্দীর ইংরেজ ক্রিকেটার
টক ঝাল মিষ্টি

***টক ঝাল মিষ্টি*** () ২০০২ সালে ভারতের পশ্চিমবঙ্গে মুক্তিপ্রাপ্ত বাংলা ভাষায় প্রেমের চলচ্চিত্র, যেটি পরিচালনা করেন বসু চ্যাটার্জী। মুখ্য ভূমিকায় অভিনয় করেন ফেরদৌস ও প্রিয়াঙ্কা ত্রিবেদী।

## অভিনয়
* ফেরদৌস
* প্রিয়াঙ্কা ত্রিবেদী
* অর্জুন চক্রবর্তী
* রামপ্রসাদ বনিক
* রত্না ঘোষাল
* সোনালি চক্রবর্তী
* খরাজ মুখোপাধ্যায়
* অনন্যা চট্টোপাধ্যায়
* মৌমিতা চক্রবর্তী
* মৌসুমী সাহা

## পরিচালনা
* **পরিচালক** বসু চ্যাটার্জী
* **সঙ্গীত পরিচালক** তবুন সুত্রাধর

## তথ্যসূত্র

## বহিঃসংযোগ
*https://web.archive.org/web/20110721155429/http://www.gomolo.in/Movie/Movie.aspx?mid=15213

বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০২-এর চলচ্চিত্র
রবার্ট টেলর

**রবার্ট মিডোস লম্বে টেলর** (জন্ম: ২১ ডিসেম্বর, ১৯৮৯) নর্দাম্পটনশায়ারের নর্দাম্পটনে জন্মগ্রহণকারী ইংরেজ বংশোদ্ভূত স্কটিশ আন্তর্জাতিক ক্রিকেটার। আন্তর্জাতিক ক্রিকেটে স্কটল্যান্ড ক্রিকেট দলের প্রতিনিধিত্ব করছেন। বামহাতি ব্যাটসম্যান **রবার্ট টেলর** বামহাতে মিডিয়াম পেস বোলিং করে থাকেন।

## প্রারম্ভিক জীবন
হ্যারো স্কুলে পড়াশোনা শেষে লাফবোরা বিশ্ববিদ্যালয়ে ক্রীড়া ব্যবস্থাপনা বিষয়ে ভর্তি হন। বিশ্ববিদ্যালয়ে অবস্থানকালে ২০১০ সালে কেন্টের বিপক্ষে লাফবোরা এমসিসিইউ দলে প্রথম-শ্রেণীর ক্রিকেটে অভিষেক ঘটে তার। ২০১১ সালেও তিনি আরও চারটি প্রথম-শ্রেণীর খেলায় অংশ নিয়েছিলেন। পাঁচটি খেলায় ৩৩.৮৫ গড়ে ২৩৭ রান তোলেন। তন্মধ্যে সর্বোচ্চ অপরাজিত ১০১ রান করেন। ৩৯.৪৫ গড়ে ১১ উইকেট দখল করেন। তন্মধ্যে সেরা বোলিং ছিল ২/৬০।

২০১১ মৌসুমে লিচেস্টারশায়ার দলে যোগ দেন। কাউন্টি চ্যাম্পিয়নশীপে সারে দলের বিপক্ষে তার অভিষেক ঘটে। খেলায় তিনি দর্শনীয় ৭০ রান সংগ্রহ করেন।

## খেলোয়াড়ী জীবন
সেপ্টেম্বর, ২০১২ সালে স্কটল্যান্ড দলের সদস্যরূপে মনোনীত হন ও অক্টোবর, ২০১২ সালে দক্ষিণ আফ্রিকা সফরে যান। স্কটিশ পিতামাতার সন্তানরূপে স্কটল্যান্ড দলে খেলার সুযোগ পান। শারজায় ২০১৩ সালে আফগানিস্তানের বিপক্ষে তার একদিনের আন্তর্জাতিকে অভিষেক ঘটে।

## তথ্যসূত্র

## বহিঃসংযোগ
*
*

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:লাফবোরা বিশ্ববিদ্যালয়ের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:নরফোকের ক্রিকেটার
বিষয়শ্রেণী:ইংরেজ ক্রিকেট কোচ
বিষয়শ্রেণী:হ্যারো স্কুলে শিক্ষিত ব্যক্তি
এহসান মানি

**এহসান মানি** (জন্ম: ২৩ মার্চ, ১৯৪৫) পাকিস্তানের রাওয়ালপিন্ডিতে জন্মগ্রহণকারী সাবেক আইসিসি সভাপতি। ১৯৫৯ থেকে ১৯৬৫ সময়কালে ডানহাতি ব্যাটসম্যান হিসেবে রাওয়ালপিন্ডি ক্লাব ও লাহোরের সরকারি কলেজ একাদশের পক্ষে খেলেছেন। এছাড়াও, বামহাতি ফাস্ট মিডিয়াম বোলিং করতেন তিনি।

## প্রারম্ভিক জীবন
শৈশবকাল পাকিস্তানে অতিবাহিত করেন। এরপর লাহোর সরকারি কলেজে অধ্যয়ন শেষে আরও পড়াশোনার লক্ষ্যে যুক্তরাজ্যে চলে যান। পেশায় তিনি চার্টার্ড অ্যাকাউন্ট্যান্ট। ১৯৬০-এর দশকের শেষার্ধ্বে তিনি স্থায়ীভাবে যুক্তরাজ্যে বসবাস করছেন। যুক্তরাজ্যভিত্তিক অনেকগুলো ব্যাংকিং ও আবাসন সংস্থার সাথে জড়িত তিনি।

## ক্রিকেট প্রশাসন
১৯৮৯ থেকে ১৯৯৬ পর্যন্ত পিসিবি'র প্রতিনিধি হিসেবে আইসিসিতে ভূমিকা রাখেন। ১৯৯৬ সালের ক্রিকেট বিশ্বকাপে পরামর্শক কমিটিতে পিসিবি'র প্রতিনিধিত্ব করেন। এছাড়াও ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপেও একই কমিটিতে ছিলেন। ১৯৯৬ সালে আইসিসি'র সদস্য দেশের ভোটে আইসিসি ফিন্যান্স ও মার্কেটিং কমিটিতে সভাপতি মনোনীত হন। জুন, ২০০২ সাল থেকে এ পদ বিলুপ্ত ঘটা পর্যন্ত দায়িত্বে ছিলেন। এরপর আইসিসি নির্বাহী পরিষদে সহ-সভাপতি মনোনীত হন। এ সময় তিনি লর্ড কাউড্রে ও স্যার ক্লাইড ওয়ালকটকে সহায়তা করেন। জুন, ২০০৩ সালে তিনি আইসিসি সভাপতি পদে যোগ দেন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইসিসি সভাপতি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানি ক্রিকেট প্রশাসক
বিষয়শ্রেণী:পাঞ্জাবি ব্যক্তি
বিষয়শ্রেণী:রাওয়ালপিন্ডির ব্যক্তি
বিষয়শ্রেণী:পাকিস্তান ক্রিকেট বোর্ডের প্রেসিডেন্ট ও চেয়ারম্যান
ম্যালকম গ্রে

**ম্যালকম আলেকজান্ডার গ্রে** (জন্ম: ৩০ মে, ১৯৪০) অস্ট্রেলীয় ক্রিকেট প্রশাসক। ২০০০ থেকে ২০০৩ সময়কালে তিনি আন্তর্জাতিক ক্রিকেট কাউন্সিলের সভাপতির দায়িত্ব পালন করেন। একমাত্র অস্ট্রেলীয় হিসেবে **ম্যালকম গ্রে** অদ্যাবধি এ দায়িত্বে ছিলেন।

## তথ্যসূত্র

## আরও দেখুন
* আ হ ম মোস্তফা কামাল
* আইসিসি সভাপতিদের তালিকা

## বহিঃসংযোগ
* 

বিষয়শ্রেণী:আইসিসি সভাপতি
বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেট প্রশাসক
বিষয়শ্রেণী:মেলবোর্নের ব্যক্তি
বিষয়শ্রেণী:মেলবোর্ন থেকে আগত ক্রিকেটার
বাংলাদেশের জাহাজ নির্মাণ শিল্প

জাহাজ নির্মাণ বাংলাদেশের একটি সম্ভাবনাময় এবং ক্রমবিকাশমান শিল্প। আধুনিক যুগের শুরু থেকে বাংলাদেশে জাহাজ নির্মাণের একটি দীর্ঘ ইতিহাস থাকলেও স্থানীয়ভাবে তৈরি জাহাজ রপ্তানি করার মাধ্যমেই মুলতঃ সাম্প্রতিক বছরগুলোতে জাহাজ নির্মাণ একটি প্রধান প্রতিশ্রুতিশীল শিল্পে পরিণত হয়েছে। বাংলাদেশের ২০০শ'র মতো  জাহাজ নির্মাণ কোম্পানি রয়েছে যেগুলো ঢাকা, চট্টগ্রাম, নারায়ণগঞ্জ, বরিশাল ও খুলনাকে কেন্দ্র করে গড়ে উঠেছে।

## ইতিহাস
বাংলার নদীমাতৃক ভৌগোলিক অবস্থানের কারণে এ অঞ্চলের ব্যবসা বাণিজ্যের প্রয়োজনে জাহাজের ব্যবহার ছিল প্রাচীনকাল থেকেই। চৌদ্দ শতকের সময়ে মরক্কোর পরিব্রাজক ইবনে বতুতার যুদ্ধ জাহাজ ও সৈন্য-সামন্তসহ বাংলার বিভিন্ন বন্দরে আগমণ করেছিলেন। মধ্যযুগীয় ইউরোপীয় পরিব্রাজক *সিজার ফ্রেডেরিক* চট্টগ্রাম বন্দরে ১৫ শতকের সময় বড় জাহাজ নির্মাণের একটি  হাব ছিল বলে নথিভুক্ত করেছেন। মোগল শাসনামলে জাহাজ নির্মাণ আরো ব্যাপক পরিসর লাভ করে। তবে ১৭ শতকে তুরস্কের সুলতানের জন্য যুদ্ধজাহাজ নির্মাণে চট্টগ্রাম জাহাজ নির্মাণ এলাকা ব্যবহৃত হয়েছিল। কাঠের যুদ্ধ জাহাজের পরিবর্তে লৌহ নির্মিত যুদ্ধ জাহাজ তৈরি করা শুরু হয় উনিশ শতকের শেষভাগে। উনিশ শতক পর্যন্ত চট্টগ্রাম ১০০০ টন ধারণক্ষমতার জাহাজ নির্মাণে সক্ষম ছিল। ১৯৭৯ সালে বিশ্ব খাদ্য সংস্থার অনুদানে বাংলাদেশ অভ্যন্তরীণ জলযান সংস্থার জন্য ৮টি খাদ্য বহনযোগ্য জাহাজ নির্মাণ করে বেসরকারি জাহাজ নির্মাণকারী প্রতিষ্ঠান *নারায়ণগঞ্জ হাইস্পিড শিপইয়ার্ড*।

## তথ্যসূত্র

বিষয়শ্রেণী:বাংলাদেশের অর্থনীতি
বিষয়শ্রেণী:জাহাজ নির্মাণ
বিষয়শ্রেণী:বাংলাদেশের শিল্প
মেটা হ্যাকার কাপ

**মেটা হ্যাকার কাপ** (পূর্বনাম **ফেসবুক হ্যাকার কাপ**) মেটা প্ল্যাটফর্মস কর্তৃক আয়োজিত একটি আন্তর্জাতিক প্রোগ্রামিং প্রতিযোগিতা। ২০১১ সাল থেকে এই প্রতিযোগিতা শুরু হয়। মেটা প্ল্যাটফর্মসে কাজ করার জন্য সবচেয়ে মেধাবী প্রকৌশলীদের বাছাই করা এই প্রতিযোগিতার অন্যতম উদ্দেশ্য। প্রতিযোগিতায় অ্যালগরিদম সম্পর্কিত বেশ কিছু সমস্যা দেয়া হয় যা একটি নির্দিষ্ট সময়ের মধ্যে সমাধান করতে হয়। সমস্যা সমাধানের জন্য প্রতিযোগীরা যে কোন প্রোগ্রামিং ভাষা ও ডেভেলপমেন্ট এনভায়রনমেন্ট ব্যবহার করতে পারেন।

২০১১ সালে সারা বিশ্ব থেকে ১১,০০০-এর বেশি প্রতিযোগী প্রোগ্রামিং সংক্রান্ত বেশ কিছু কঠিন সমস্যা সমাধানের লক্ষ্যে এই প্রতিযোগিতার তিনটি অনলাইন এলিমিনেশন পর্বে হাড্ডা হাড্ডি প্রতিদ্বন্দিতা করেন। সেবারে প্রথম স্থান অধিকার করেন রাশিয়ার পেত্র মিত্রিশেভ, দ্বিতীয় হন ভিয়েতনামের খুচ আনহ তুয়ান ও তৃতীয় হন চীনের তিয়ানজেং লো।

২০১২ সালে ৮,০০০-এর উপর প্রতিযোগী অংশগ্রহণ করেন। প্রথম স্থান লাভ করেছিলেন রাশিয়ার রোমান আন্দ্রিভ, দ্বিতীয় স্থান পেয়েছিলেন পোল্যান্ডের তোমেক জাইকা ও তৃতীয় হয়েছিলেন চীনের তিয়ানজেং লো।

## বিজয়ীর তালিকা

## দেশ অনুযায়ী ফলাফল

## আরও দেখুন
*এসিএম আন্তর্জাতিক কলেজিয়েট প্রোগ্রামিং প্রতিযোগিতা
*আন্তর্জাতিক ইনফরমেটিক্স অলিম্পিয়াড

## তথ্যসূত্র

## বহিঃসংযোগ
* ফেসবুক হ্যাকার কাপ

বিষয়শ্রেণী:প্রোগ্রামিং প্রতিযোগিতা
বিষয়শ্রেণী:ফেসবুক
বিষয়শ্রেণী:২০১১-এ প্রতিষ্ঠিত
বিষয়শ্রেণী:মেটা প্ল্যাটফর্মস
কাশাফ নদী

thumb|300px|ইরান-তুর্কমেনিস্তানের সংলগ্ন অঞ্চলের মানচিত্র।
**কাশাফ নদী** বা **কাশাফরুদ** (পার্শি ‏کشف‎, *কা-শা-ফ*, বাংলা সমতুল্য শব্দ 'কচ্ছপ'; পার্শি ভাষায় 'রুদ' শব্দের অর্থ 'নদী') হল উত্তরপূর্ব ইরানের একটি নদী। রাজাভি খোরসন প্রদেশের বিনালুদ পর্বতশ্রেণীতে উৎপন্ন এই নদীটি প্রথমে পূর্বদিকে প্রবাহিত হয়ে ইরান-তুর্কমেনিস্তান সীমানায় এসে উপস্থিত হয়েছে ও শেষে ইরান-তুর্কমেনিস্তান যৌথ বাঁধের ৫ কিলোমিটারের মধ্যেই আফগানিস্তান থেকে আসা উত্তরমুখী হরি নদীতে মিলিত হয়েছে। সবমিলিয়ে এই নদীর প্রবাহপথ ২৯০ কিলোমিটার লম্বা।

ইরানে এই নদীর তীরে দুটি বিখ্যাত ও প্রাচীন শহর গড়ে উঠেছে। এদের একটি চেনারান ও অন্যটি রাজাভি খোরসন প্রদেশের রাজধানী ও ইরানের দ্বিতীয় বৃহত্তম শহর মাশহাদ। এছাড়া এই নদীর উপত্যকা ইরানের একটি গুরুত্বপূর্ণ প্রত্নতাত্ত্বিক অঞ্চল হিসেবেও গণ্য করা হয়ে থাকে। নব্যপ্রস্তর যুগের অনেক প্রত্নতাত্ত্বিক উপাদান এই অঞ্চলে পাওয়া গেছে। এই অঞ্চলে প্রাপ্ত ৮০ হাজার বছরেরও বেশি পুরনো এইসব প্রত্নতাত্ত্বিক নিদর্শনগুলি ইরানে পাওয়া এ' পর্যন্ত সবচেয়ে প্রাচীন মনুষ্যবসতির সাক্ষ্য বহন করে।

## তথ্যসূত্র

বিষয়শ্রেণী:ভূগোল
বিষয়শ্রেণী:নদী